b"\n_START_ARTICLE_\nCalauag\n_START_SECTION_\nIsyung Pag-aaway sa pagitan ng Hilagang Kamarines at Quezon\n_START_PARAGRAPH_\nAng Silangang Quezon ay pagmamay-ari ng Quezon noon pa lamang simula ng panahon ng Espanyol dahil malapit ito sa Apad na dating bayanan. Ito ay kinabibilangan ng siyam na baranggay na malapit sa hangganan ng dalawang Kamarines at ng Lalawigan ng Tayabas. Nagsimula ito ng malaman nila na ang mga baranggay na ito ay isang primera klaseng pamahayan (residential) at agrikultural na lugar. Pag ito ay nakuha nila ay tiyak ang paglago ng kanilang maliit na probinsiya at paglawak ng kanilang lupang nasasakupan at iba pang kadahilanan. Nilalapitan nila ang mga Opisyales ng Bayan ng Calauag maging ang Gobernador ng Quezon pero parati silang nabibigo. Sumiklab ito ng tuluyan ng magpamudmod ng tarjeta ang mga tiga- Komisyon ng Halalan (Comelec) ng mga kandidato ng Hilagang Kamarines at paglalagay ng Arko ng kabilang probinsiya sa Barangay Tabugon na nasasakupan ng Calauag. Dumulog na ng tulong ang Sangguniang Bayan ng Calauag kay Presidente Fidel Ramos at nag miting sa Barangay Guitol para mapag usapan ang International Revenue Allotment ng nabanggit na barangay at Ipasukat ang hangganan ng Quezon at Kamarines Norte. Iginigiit naman ng Kabilang panig na sa kanila ang mga baranggay na ito sapagkat ito ay nakasaad sa Bureau of Lands noon pa mang 1930's pero ito ay hindi sinang-ayunan ng Quezon. Itong labanan na ito ay nakarating ng Korte Suprema pero natalo ang panig ng Quezon. Napakasakit nito ng nag iwan ng malaking sugat at uka ang Hilagang Kamarines sa bayan at mamamayan ng Calauag pero sila ay nag iwan ng mensahe na hindi kailanman kikilalanin ng mamamayan ng siyam na barangay na ito ang kapangyarihan ng Hilagang Kamarines na patuloy na bumabakas sa mga mamamayan ng Calauag."